NORAKSTS

|  |  |
| --- | --- |
| 28.05.2025. | Nr.6/9 |

###### SABIEDRISKĀ TRANSPORTA PAKALPOJUMU TARIFU NOTEIKŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 19. punktu, Sabiedriskā transporta pakalpojumu likuma 16. panta trešo daļu, Ministru kabineta 2015. gada 28. jūlija noteikumiem Nr. 435 ”Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, Ministru kabineta 2012. gada 28. augusta noteikumiem Nr. 599 “Sabiedriskā transporta pakalpojumu sniegšanas un izmantošanas kārtība” un 2021. gada 26. maijā starp Jelgavas pilsētas domi un SIA “JELGAVAS AUTOBUSU PARKS” noslēgto Līgumu Nr. ADM/2-1.4/21/72 par sabiedriskā transporta pakalpojumu sniegšanu ar autobusiem Jelgavas pilsētas maršrutu tīkla pilsētas nozīmes maršrutos,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt sabiedriskā transporta pakalpojuma tarifus (braukšanas maksu) Jelgavas valstspilsētas pašvaldības sabiedriskā transporta pilsētas nozīmes maršrutos:
	1. 1,50 *euro* – par vienu braucienu pasažierim;
	2. 0,85 *euro* – par vienu braucienu ar atlaidi pasažierim:
		1. reģistrējot braucienu ar viedkarti “Jelgavas valstspilsētas skolēna apliecība” vai “Jelgavas valstspilsētas iedzīvotāja karte”;
		2. reģistrējot braucienu ar Jelgavas valstspilsētas pašvaldības iestādei piešķirtu abonementa biļetes e-karti ar pēcapmaksu atbilstoši kalendārajā mēnesī faktiski veiktajiem braucieniem;
		3. norēķinoties ar VISA vai MasterCard norēķinu karti;
	3. 8,50 *euro* – iegādājoties abonementa biļeti 10 braucieniem un braucienus izlietojot 6 (sešu) mēnešu laikā;
	4. 16,00 *euro* – iegādājoties abonementa biļeti 20 braucieniem un braucienus izlietojot 6 (sešu) mēnešu laikā;
	5. 30,00 *euro* – iegādājoties abonementa biļeti 40 braucieniem un braucienus izlietojot 6 (sešu) mēnešu laikā;
	6. 42,00 *euro* – iegādājoties abonementa biļeti 60 braucieniem un braucienus izlietojot 6 (sešu) mēnešu laikā.
2. Atzīt par spēku zaudējušu Jelgavas pilsētas domes 2017. gada 24. augusta lēmumu Nr.10/6 “Sabiedriskā transporta pakalpojumu tarifu noteikšana”.
3. Lēmums stājas spēkā 2025. gada 1. jūnijā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā